Sterna

miniatura|240px|*Sterna acuticauda*
miniatura|240px|*Sterna aurantia*
***Sterna*** é un xénero de aves acuáticas da orde dos caradriformes, suborde dos laros, que para moitos autores é o tipo da familia dos estérnidos. (Véxase máis abaixo "Nota taxonómica").

Hai anos adoitaba incluír especies de xéneros hoxe diferentes, pero estudos de secuenciación de ADN mitocondrial determinaron recentemente que esta agrupación era parafilética, polo que se separaron dela as especies dos xéneros  *Gelochelidon*, *Hydroprogne*, *Thalasseus*, *Sternula* e *Onychoprion*. 

Comprende 13 especies coñecidas vulgarmente  en galego como **carráns**, e noutros idiomas con nomes equivalentes a *andoriñas do mar*, aves de tamaño mediano que se encontran nas rexións costeiras de case en todo o mundo. 

## Taxonomía 
### Descrición 
O xénero foi descrito en 1758 por Linnaeus na 10ª edición do seu *Systema Naturae*.

### Etimoloxía 
O nome científico *Sterna*, voz do xénero feminino, deriva probabelmente do termo escandinavo *Tern* vía o inglés, e latinizado como *sterna*, "andoriña do mar", desde, polo menos, o século VIII. En latín clásico, *esterna* deriva do verbo *esternere*, "tenderse no chan", derivado do grego antigo στέρνον *stérnon*, "peito" (da que tamén procede o nome do óso esterno). 

### Nota taxonómica 
*Sterna* situábase anteriormente dentro da familia dos estérnidos pero actualmente (2019) sitúase dentro da familia dos láridos (como subfamilia dos esterninos) segundo o Congreso Ornitolóxico Internacional (IOC), e outras bases de datos e autores.

### Especies 
Desde 2005 recoñécense dentro do xénero as seguintes trece especies:

* *Sterna acuticauda* J. E. Gray, 1831
* *Sterna aurantia* J. E. Gray, 183
* *Sterna dougallii* Montagu, 1813
* *Sterna forsteri* Nuttall, 1834
* *Sterna hirundinacea* Lesson, 1831
* *Sterna hirundo* Linnaeus, 1758
* *Sterna paradisaea* Pontoppidan, 1763
* *Sterna repressa* Hartert, 1916
* *Sterna striata* Gmelin, 1789
* *Sterna sumatrana* Raffles, 1822
* *Sterna trudeaui* Audubon, 1838
* *Sterna virgata* Cabanis, 1875
* *Sterna vittata* Gmelin, 1789

## En Galicia 
En Galicia pódense ver as especies: *Sterna dougalli*, *S. hirundo*, *S. paradisaea*.

## Notas 
## Véxase tamén 
### Bibliografía 
* Cramp, Stanley & Simmons, K. E. L. (1985): *Handbook or the Birds of Europe, the Middle East and North Africa: the Birds of the Western Palearctic. Vol. 4: Terns to Woodpeckers*. Oxford, UK: Oxford University Press. ISBN 978-0-1985-7507-8.
* del Hoyo, J., Elliott, A. & Sargatal, J. (1996): *Handbook of the Birds of the World, vol. 3: Hoatzin to Auks*. Barcelona: Lynx Edicions. ISBN 978-84-8733-420-7.
* del Hoyo, J., Collar, N. J., Christie, D. A., Elliott, A. & Fishpool, L. D. C. (2014): *HBW and BirdLife International Illustrated Checklist of the Birds of the World. Volume 1: Non-passerines*. Barcelona, España / Cambridge, UK: BirdLife International / Lynx Edicions. ISBN 978-84-9655-394-1.
* Fernández de la Cigoña, Estanislao: *Viaxeiras da auga*. Vigo: Edicións Xerais de Galicia. ISBN 84-7507-245-1.
* Penas Patiño, Xosé M., Carlos Pedreira López e Carlos Silvar (1991): *Guía das aves de Galicia*. A Coruña: Baía Edicións. ISBN 84-8767-306-2.

### Outros artigos 
* Caradriformes
* Laros
* Estérnidos

### Ligazóns externas 
* *Sterna* na ADW.
* Typical Terns. *Sterna* Linnaeus 1758 na EOL.